Ego Joannes Dei gratia Nivernensis episcopus. Notum facimus omnibus ad quos litteræ istæ pervenerint quod nos attendentes devotionem quam dilecti nostri Gilo archipresbiter de Luurcy, Gaufridus capellanus de Sancto Francoveo, Hugo de Varzy, Durannus archipresbiter de Roca, Isambardus de Trocconges, Martinus de Boona, presbiteri; Petrus de Luzy, Guillelmus Becherius, Hugo de Mingot, in prebendis ecclesie de Premery de novo institutis, habuerunt eas de bonis meis instituendo. Concessimus omnibus ipsis ut singuli eorum prebendas suas alicui de cognatione sua vel de familiaribus, aut cui voluerint duntaxat clerico possint libere nullius contradictione obstante in vita sua vel in decessu semel tantum assignare et relinquere et ut permissio ista et concessio rata et inconcussa permaneat nec alicujus valeat malignitate perverti presentem paginam sigillo nostro fecimus roborari. Hujus rei testes sunt Renaudus abbas S. Martini, Bernardus decanus, Guillelmus archidiaconus, Odo sacrista Nivernensis, magister Hugo de Garna et magister Hugo nepos ejus, Bartholomeus de Cluniaco, Gaufridus de Montenoison, Hugo de Rouza. Actum anno Dominice Incarnationis Mº Cº nonagesimo sexto.